Man sterf toe voertuig bees trefFoto verskaf deur Netcare 911/ANA Een persoon is dood en twee in ŉ kritieke toestand ná hul voertuig ŉ bees in Midvaal, Gauteng gestamp het. Die ongeluk het Dinsdagaand in Kliprivierweg plaasgevind. Volgens berigte van die toneel het die ligte afleweringsvoertuig ŉ bees getref. Paramedici het met hul aankoms op die toneel bevind drie mans is in die voertuig vasgekeer. Die brandweer moes meganiese toerusting gebruik om die pasiënte te bevry. Shawn Herbst, woordvoerder van Netcare 911, het gesê een van die mans het noodlottige beserings opgedoen. Hy is op die toneel dood verklaar. Twee persone was in ŉ kritieke toestand en is na ŉ hospitaal geneem vir verdere behandeling. Die bees is ook dood aangetref op die toneel.